"Maailmas peetakse vaimse tervise raskustest taastumisel üheks tõhusamaks sekkumiseks pere ja võrgustiku toetamist. Uuringud näitavad, et näiteks skisofreeniat ja meeleoluhäireid on ainult osaliselt võimalik ravimitega kontrolli all hoida, märkimisväärne on hoopis perekonna tugi ning kohalolu (McFarlane 2016; Onwumere jt 2016)."
See on tsitaat Riina Järve-Tammiste artiklist 1/2020 ajakirjas "Sotsiaaltöö"
Selle aasta esimene Sotsiaaltöö number (1/2020) on pühendatud vaimse tervise ja taastumise teemadele. Artikleid lugedes saab kaasa mõelda, kuidas on omavahel seotud positiivse vaimse tervise hoidmine, personaalse taastumise toetamine, lootuse väärtustamine, kogukondlikkus ja avatud dialoog. Numbri külalistoimetaja on Dagmar Narusson (Tartu Ülikool).